גביע אפריקה לאומות 2015

גביע אפריקה לאומות 2015 הוא טורניר הכדורגל ה-30 של גביע אפריקה לאומות. הטורניר נערך בגינאה המשוונית בין ה-17 בינואר ועד ל-8 בפברואר 2015 בחסות קונפדרציית הכדורגל של אפריקה. נבחרת חוף השנהב זכתה בטורניר לאחר שגברה במשחק הגמר על גאנה בתוצאה 9–8 בבעיטות הכרעה (0–0 בתום ההארכה), זו הייתה הזכייה השנייה שלה בגביע. בתחילה אמורה הייתה מרוקו לארח הטורניר, אך היא דרשה מאוחר יותר לדחות את האירוע בגלל התפרצות נגיף האבולה במערב אפריקה, הבקשה נדחתה ומרוקו סירבה לארח את המשחקים. בתגובה, קונפדרציית הכדורגל האפריקאית הודיעה כי לא רק שהמשחקים לא יתקיימו במרוקו, אלא שהמדינה תושעה מפעילות במפעלי הכדורגל האפריקאים הבינלאומיים. ומרוקו הוחלפה כמדינה מארחת בידי גינאה המשוונית. נבחרת גינאה המשוונית העפילה למשחקים באופן אוטומטי מתוקף היותה המארחת. לשלב מוקדמות הטורניר נרשמו 51 נבחרות שהתחלקו ל-3 דרגים בסיבוב הראשון והשני שיחקו הנבחרות מהדרג האחרון והלפני אחרון בשיטת בית-חוץ כאשר המנצחת ממשיכה לשלב הבא. בסיבוב השלישי השתתפו הנבחרות שהעפילו משני הסיבובים הראשונים, אליהן הצטרפו הנבחרות מהדרג הראשון ומהדרג השני. המשחקים התקיימו בשיטת בית-חוץ כאשר המנצחת בסיכום שני המשחקים מכל משחק עולה לטורניר הגמר. מבנה משחקי הגמר של גביע אפריקה לאומות 2015 זהה לזה של הטורניר הקודם. התחרות מחולקת לשני שלבים: שלב הבתים ושלב הנוק אאוט. בשלב הבתים משובצות הנבחרות לארבעה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה תשחק כל נבחרת נגד שלוש הנבחרות האחרות בבית, ועל פי הדירוג ייקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית גמר, בעוד שהשלישית והרביעית יסיימו את חלקן בטורניר. במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר: הפרש השערים בכל משחקי הבית מספר שערי זכות בכל משחקי הבית מספר הנקודות הרב ביותר שהושג במשחקים בין הקבוצות אשר בשוויון הפרש השערים במשחקים בין הקבוצות אשר בשוויון מספר שערי זכות במשחקים בין הקבוצות אשר בשוויון הגרלה לשלב הנוק אאוט מבנה שונה. בשלב שמינית הגמר משחקת הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק מודחת מהמשך הטורניר, והמנצחת מעפילה לרבע הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. מנצחת המשחק הראשון של שמינית הגמר מתמודדת מול מנצחת המשחק השני, וכן הלאה לשאר המשחקים. ארבע המנצחות בשלב זה מעפילות לשלב חצי הגמר באופן דומה. הנבחרות שהפסידו בחצי הגמר מתמודדות במשחק נוסף על המקום השלישי, והמנצחות מעפילות למשחק הגמר שבסיומו נקבעות האלופה וסגניתה. ב-3 בדצמבר 2014 נערכה הגרלת הבתים של הטורניר. 16 הקבוצות שהעפילו חולקו לארבעה דרגי איכות בני ארבע נבחרות כל אחד. מארחת הטורניר, שובצה לדרג הראשון. שיבוצן של יתר הנבחרות נקבע על פי הישגיהן בשלושת הטורנירים הקודמים. הערה:לאור השוויון המוחלט בין גינאה ומאלי. נערכה הטלת מטבע שקבעה שגינאה עלתה לשלב הבא. שלושה שערים הרפובליקה של קונגו תייבי ביפומה הרפובליקה הדמוקרטית של קונגו דיימרסי מבוקני גינאה המשוונית חאבייר בלבואה תוניסיה אחמד אל-עכאישי שני שערים הרפובליקה הדמוקרטית של קונגו ג'רמי בוקילה גאנה כריסטיאן אטסו חוף השנהב וילפריד בוני חוף השנהב ז'רביניו חוף השנהב מקס גראדל שער אחד 42 שחקנים שער עצמי דרום אפריקה תיולאני הלטסהוואי מדיה וקבצים בנושא גביע אפריקה לאומות 2015 בוויקישיתוף גביע אפריקה לאומות 2015, ברשת החברתית פייסבוק עוזי דן, זה כבר לא הזמן לאפריקה, באתר הארץ, 17 בינואר 2015 אורי לוי, 11 נקודות לסיכום אליפות אפריקה לאומות בכדורגל, באתר כלכליסט, 9 בפברואר 2015 יוני מנדל, אבולה וכדורגל: מרוקו הורחקה מאליפות אפריקה, שעברה לגינאה המשוונית, באתר "שיחה מקומית", 15 בנובמבר 2014 יוני מנדל, אליפות אפריקה בכדורגל נפתחת: מי האיש שקנה 40 אלף כרטיסים?, באתר "שיחה מקומית", 17 בינואר 2015